השבוע, בעקבות ההתקפות על ארגון "שוברים שתיקה", והקמפיין של תנועת "אם תרצו" נגד פעילי שמאל, החליט המוזיקאי רם אוריון, שבין השאר היה חבר בלהקת "נושאי המגבעת", לשבור שתיקה ולחשוף תמונות משירותו הצבאי ברצועת עזה בתקופת האינתיפאדה הראשונה. בפוסט בדף הפייסבוק שלו שיתף שלשום (רביעי) אוריון תמונות שצילם במהלך שירותו הצבאי וכתב: "אין כאן צילומי זוועה. מה שיש כאן זה צילומי שגרה מהשירות שלי כחייל בפלוגה מבצעית שהוקפצה מרמת הגולן בחזרה לבסיס האם בדרום כדי להיכנס לרצועת עזה עם פרוץ האינתיפאדה".



אוריון הוסיף כי "זה לא היה הביקור הראשון שלנו בעזה, למרות שעדיין לא הייתי במחצית השירות שלי, יצא לי להחזיק קו עם הפלוגה ברצועה, על הגבול הירדני ובדרום לבנון. אבל מחנות הפליטים באינתיפאדה היו ליגה אחרת של טרלול, אבסורד ובעיקר אלימות פרימיטיבית ובלתי פוסקת של אבנים אש מקלות (אלות) גז וגרפיטי. הם לא ירו עלינו, אנחנו השתדלנו לא לירות עליהם. לא לירות תחמושת סטנדרטית, בכל אופן, ככל הניתן".



לקריאה נוספת:

הליגה נגד השמצה נגד קמפיין "השתולים": "הסתה שחוצה את הגבול"

סרטון התגובה של "שוברים שתיקה": "אם תרצו" ממומנת בידי אנטישמים

מנכ"ל אם תרצו: "זו לא הסתה; שה'שתול' יישא בתוצאות אם ייפגע"